Document ID: 32006D0134

ΑΠΌΦΑΣΗ ΤΗΣ ΕΠΙΤΡΟΠΉΣ
της 13ης Φεβρουαρίου 2006
για τον καθορισμό, για το έτος 2006, ενδεικτικής κατανομής στα κράτη μέλη των πόρων του κοινοτικού ταμείου καπνού για τη χρηματοδότηση των δράσεων που αναφέρονται στα άρθρα 13 και 14 του κανονισμού (ΕΚ) αριθ. 2182/2002
[κοινοποιηθείσα υπό τον αριθμό Ε(2006) 347]
(2006/134/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού (1), και ιδίως το άρθρο 14α,
Εκτιμώντας τα ακόλουθα:
(1)
Τα άρθρα 13 και 14 του κανονισμού (ΕΚ) αριθ. 2182/2002 της Επιτροπής, της 6ης Δεκεμβρίου 2002, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το κοινοτικό ταμείο καπνού (2), προβλέπουν δράσεις για τον επαναπροσανατολισμό της παραγωγής καπνού. Οι δράσεις αυτές χρηματοδοτούνται από το κοινοτικό ταμείο καπνού, το οποίο έχει συσταθεί βάσει του άρθρου 13 του κανονισμού (ΕΟΚ) αριθ. 2075/92.
(2)
Το συνολικό ποσό των διαθέσιμων πόρων του κοινοτικού ταμείου καπνού για το έτος 2006 ανέρχεται σε 28,8 εκατ. ευρώ, από τα οποία 50 % πρέπει να διατεθούν για τη χρηματοδότηση ειδικών δράσεων ώστε οι καπνοπαραγωγοί να στραφούν σε άλλες καλλιέργειες ή άλλες οικονομικές δραστηριότητες που δημιουργούν θέσεις απασχόλησης, καθώς και για τη χρηματοδότηση σχετικών μελετών.
(3)
Ως εκ τούτου, σύμφωνα με το άρθρο 17 παράγραφος 2 του κανονισμού (ΕΚ) αριθ. 2182/2002, πρέπει να καθοριστεί η ενδεικτική κατανομή του διαθέσιμου ποσού στα σχετικά κράτη μέλη.
(4)
Τα μέτρα που προβλέπονται από την παρούσα απόφαση είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ενδεικτική κατανομή στα κράτη μέλη των πόρων του κοινοτικού ταμείου καπνού για τη χρηματοδότηση των δράσεων που αναφέρονται στα άρθρα 13 και 14 του κανονισμού (ΕΚ) αριθ. 2182/2002 για το έτος 2006, καθορίζεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Φεβρουαρίου 2006.

Labels: 18
15
17
6